สายขุดในแวดวงการลงทุน คืออะไร?
คำว่า “สายขุด” เป็นคำน้องใหม่ ที่กำลังมาแรงที่สุด ในแวดวงการลงทุน เป็นการลงทุนทางเลือก นักลงทุนบางท่านชอบนำไปเปรียบเทียบกับการลงทุนหุ้นปันผล แต่เป็นการลงทุนเงินดิจิตอล (Cryptocurrency) แทน  
คำว่า “สายขุด” มันคืออะไร แต่ก่อนอื่นต้องรู้จัก สินทรัพย์ทางเลือก ที่เรียกว่า “เงินดิจิตอล” ก่อน  เงินดิจิตอล คืออะไร เงินดิจิตอล คือสื่อกลางในการแลกเปลี่ยนแบบดิจิตอล แตกต่างจากเงินทั่วไป คือไม่มีรัฐบาลกำหนดค่าขึ้น มูลค่าของมันเป็นไปตามกลไกอุปสงค์ อุปทาน ซึ่งก็อยู่ที่ประโยชน์ของมันว่าทำให้คนสนใจ อยากมีไว้ในครอบครอง หรือไม่ ปัจจุบันมีหลากหลายสกุลเงินมากเกิน ร้อยสกุลเงิน มูลค่าตลาดรวมกันเท่ากับปริมาณทองที่ถูกถือโดย ETF เงินดิจิตอลเกิดขึ้นตั้งแต่ปี พ.ศ. 2552 หลังวิกฤต Subprime ที่เกิดจากการโกงทางบัญชีของ Lehman Brother ซึ่งน่าเสียดายว่า  แค่มีการโกง และปกปิดแค่ที่เดียว ส่งผลกระทบทั้งระบบการเงิน จึงเกิดเทคโนโลยี Blockchain ขึ้น โดย 1 ในประโยชน์นั้นมีไว้เพื่อป้องกันการโกง โดยยึดหลักแนวคิดการกระจายข้อมูลออกเป็นส่วนย่อยๆ เพื่อป้องกันไม่ให้ศูนย์กลางอยู่ที่ใดที่หนึ่ง (Decentralized) และยังใช้ในประโยชน์อื่นๆได้อีกมากมาย เช่น ทำระบบชำระเงิน ระบบโอนเงิน สามารถโอนข้ามประเทศได้ในพริบตา 
แล้วสายขุด คืออะไร เกี่ยวข้องอย่างไร? คราวนี้ก็มาถึง มุมการตลาด ที่จะสร้างแรงจูงใจ ให้คนมาใช้งาน เมื่อเงินดิจิตอล ไม่ได้มีอะไรมากำหนดค่ามัน จึงต้องหาวิธี เช่น ทำให้มีปริมาณจำกัด และค่อยๆปล่อยออกมาสู่ตลาด โดยเงินดิจิตอลตัวแรกที่ดังขึ้นมาคือ Bitcoin ที่นำแนวคิด ทอง ที่มีปริมาณจำกัด อยู่ในเหมืองหลายๆแห่ง มีวันหมดไป มารวมกับ เทคโนโลยี Blockchain ออกมาเป็น “ทองดิจิตอล” ในยุคตื่นทองนั้น มีผู้คนมากมายไปขุดทอง ในยุคตื่นทองดิจิตอล ก็มีผู้คนมากมายไปขุดทองดิจิตอล จึงบังเกิด “สายขุด” หรือผู้ที่ขุดหาทองดิจิตอล (รวมถึงหาประโยชน์จากเงินดิจิตอล อื่นๆ) อย่าพึ่งคิดว่ามันคือการเขียนโปรแกรมสั่งให้มันขุดในโครงข่าย Blockchain ซึ่งจะมีเหมืองและทองดิจิตอล ซ่อนอยู่ แบบนั้นยิ่งดูหลอกลวง การขุด คืออะไร? จริงๆแล้ว การขุด คือการยืนยันการโอนโดยคนที่อยู่ในบล็อกเชนของบิทคอยน์ วิธีการยืนยันคือการแก้โจทย์สมการทางคณิตศาสตร์ โดยใช้คอมพิวเตอร์ประมวลผล เมื่อการขุดสำเร็จ ผู้ขุดจะได้รับรางวัลเป็นเหรียญบิทคอยน์ที่เกิดใหม่ ยังไม่มีในระบบ นักขุดเหล่านี้จะเป็นคนที่ทำให้การโอนสำเร็จและเกิดขึ้นอย่างถูกต้องปลอดภัย ซึ่งเมื่อเหรียญหมดแล้ว ก็จะได้รับเป็นส่วนค่าธรรมเนียมโอนแทน ขุดเหรียญอื่นได้รึเปล่า? เหรียญอื่นก็จะมี มุมการตลาด แบบอื่นๆ ซึ่งแปรไปตามโครงสร้างของมัน การขุด คือการใช้กำลังการประมวลผลของคอมพิวเตอร์ แต่บางเหรียญก็ให้ขุดในอีกรูปแบบหนึ่งที่นิยมเรียกกันว่าแบบดอกเบี้ย คือ จะได้เงินปันผลตามจำนวนเหรียญชนิดนั้นที่เรามี บ้างใช้ CPU ในการขุด บ้างก็ใช้ GPU ในการขุด ประโยชน์ของการขุด สายขุดนั้น จะลงทุนซื้อชุดเครื่องมือคอมพิวเตอร์ หรืออะไรก็ได้ที่ประมวลผลได้ มาขุด บ้างก็ใช้คอมพิวเตอร์ตัวเองขุด เมื่อขุดแล้วก็จะได้ผลตอบแทน แปรเปลี่ยนไปตาม ความยากในการขุด และราคาเงินดิจิตอล
เทคโนโลยีทางการเงิน & การเงินดิจิทัล,ความรู้ทางการเงิน